钦定古今图书集成/明伦汇编/闺媛典/第203卷 > 吴汲禹继妻朱氏
## 钦定古今图书集成/明伦汇编/闺媛典/第203卷 > 吴汲禹继妻朱氏

按《如皋县志》：朱氏，吴汲禹继妻。年十六归禹，仅二月，
禹亡。禹先娶于冒，生子綦仲，方七岁，氏抚之五载而
后归母家。父母语曰：“吴氏子非尔出，何自苦乃尔？”朱
正色曰：“分也，何苦之有？”于是不告父母，乘一小车归，
率两小婢纺绩课儿读书柩侧，十馀日方一启户通
有无。阅十年，出其纺绩之馀，为子婚娶，及营夫葬事。
綦仲。生三子而没，氏复抚之如初。年七十有八，无疾
而逝。